Թոմի Ռամոն

Թոմի Ռամոն (, ), իսկական անունը՝ Թամաշ Էրդեյի (), հունգարական ծագմամբ ամերիկացի պրոդյուսեր և երաժիշտ։ Չորս տարի Թոմի Ռամոնը եղել է «Ramones» պանկ ռոք խմբի թմբկահարը։

Կենսագրություն
Թամաշ Էրդեյին ծնվել է 1949 թվականի հունվարի 29-ին Հունգարիայի մայրաքաղաք Բուդապեշտում հրեաների ընտանիքում։ Նրա ընտանիքը հոլոքոստի ժամանակ փրկվել է հարևանների շնորհիվ, ովքեր թաքցրել են նրանց։ Էրդեյիների հարազատների մեծ մասը դարձել է նացիստական գործողությունների զոհ։ Չորս տարեկան հասակում Թամաշ Էրդեյին ընտանիքի հետ տեղափոխվել է ԱՄՆ և բնակություն հաստատել Նյու Յորքում՝ Ֆորեսթ Հիլզում։ Միջնակարգ դպրոցում սովորելու տարիներին Փամաշը Ջոնի Քամինգսոմի (հետագայում՝ Ջոնի Ռամոն) հետ նվագել է «Tangerine Puppets» խմբում։ 1970 թվականին Թամաշը համագործակցել է Ջիմի Հենդրիքսի հետ «Band of Gypsys» ալբոմի ձայնագրման աշխատանքների ժամանակ։

Ramones խմբի պրոդյուսեր և թմբկահար 
Երբ ստեղծվում է «Ramones» խումբը, Ջոնի Ռամոնը նվագում էր կիթառ, Դի Դի Ռամոնը՝ բաս կիթառ, Ջոուի Ռամոնը՝ թմբուկ, իսկ Թոմի Ռամոնը պիտի դառնար խմբի մենեջեր, սակայն դառնում է թմբկահար, երբ պարզվում է, որ Ջոուին չի հասցնում խմբի հետ և զբաղեցնում է վոկալիստի տեղը։ «Թոմի Ռամոնը, որ ղեկավարում էր մեզ, վերջապես, պիտի նստեր թմբուկների մոտ, որովհետև ոչ ոք չէր ուզում անել դա»,– հետագայում հիշում է Դի Դի Ռամոնը։

Նա եղել է խմբի թմբկահարը 1974 թվականից մինչև 1978 թվականը։ Դրանից բացի նա եղել է խմբի առաջին երեք ստուդիական ալբոմների (Ramones, Leave Home և Rocket to Russia), ինչպես նաև It’s Alive համերգային ալբոմի համապրոդյուսերը։

2007 թվականին Բի-բի-սիին տված հարցազրույցի ժամանակ Թոմի Ռամոսն ասել է, որ խումբը գտնվել է 1970-ական թվականներին ճանաչում վայելած New York Dolls խմբի, երգիչ Լու Ռիդի և նկարիչ Էնդու Ուորհոլի ազդեցության տակ։ Նա ասել է. «Բեմը, որ մշակվել էր CBGB-ի կողմից, պատանեկան կամ գարաժային խմբերի համար չէր, այնտեղ առկա էր ինտելեկտուալ տարր, և այդպես այն Ramones-ի համար էր»։

Ramones խումբ 
1978 թվականին Թոնի Ռամոսին փոխարեն խմբի թմբկահար է դառնում Մարկի Ռամոնը, սակայն Թոմին շարունակում է մնալ խմբի պրոդյուսերը և մասնակցում է խմբի չորրորդ՝ «Road to Ruin» ալբոմի ստեղծման աշխատանքներին։ Հետագայում՝ 1984 թվականին, նա եղել է խմբի ութերորդ՝ «Too Tough to Die» ալբոմի պրոդյուսերը։

Թոմի Ռամոնը գրել է I Wanna Be Your Boyfriend երգն ու Blitzkrieg Bop երգի մեծ մասը, իսկ բաս կիթառահար Դի Դի առաջարկել է վերնագիրը։ Նա ու Էդ Ստազիումը () կատարել են ալբոմի բոլոր կիթառային սոլոները, իսկ Ջոնի Ռամոսը հիմնականում նվագակցել է կիթառով։

1980 թվականին Թոնի Ռամոսը հանդես է եկել որպես The Replacements խմբի «Tim» ալբոմի, ինչպես նաև Redd Kross խմբի «Neurotica» ալբոմների համապրոդյուսեր։

2004 թվականի հոկտեմբերի 8-ին Թոմի Ռամոնը կրկին նվագել է «Ramones» խմբի կազմում, երբ միացել է Սի Ջեյ Ռամոնին, Դանիել Ռեյին ու Էլվիս Ռամոնին «Ramones Beat Down On Cancer» համերգի ժամանակ։ 2007 թվականի հոկտեմբերին խմբի համերգային լավագույն ելույթների ձայնագրություններն ընդգրկող «It’s Alive 1974—1996» DVD սկավառակին նվիրված հարցազրույցի ժամանակ Թոմի Ռամոնը հիշել է խմբի մահացած անդամներին՝ նշելով, որ նրանք «տալիս էին այն ամենը, ինչ կարող էին ամեն շոուի ժամանակ»։

Թոմի Ռամոնն ու Կլաուդիա Տենանը (նախկինում եղել է Simplistics խմբի անդամ) միասին ստեղծել են Uncle Monk բլյուգրաս ֆոլկ բենդը։ Ռամոնը հայտարարել է. «Ընդհանուր շատ բան կա պանկ ու ֆոլկ երաժշտությունների մեջ։ Երաժշտության առաջատար այդ երկու ժանրերն էլ հողի էներգիա։ Եվ յուրաքանչյուրը կարող է ընտրել գործիք և սկսել նվագել»: Որպես երգերի հեղինակ՝ Թոմի Ռամոնը համագործակցել է Քրիս Քասլի (), Գարթ Հադսոնի (), Լարի Քեմփբլի () և The Womack Family Band խմբի հետ 2011 թվականի հունիսին, երբ Լևոն Հելմի ստուդիայում ձայնագրվում էր Քասլի «Last Bird Home» ալբոմը։

Հիվանդություն և մահ 
Թոմի Ռամոնը մահացել է Նյու Յորքում՝ Քուինսում գտնվող իր տանը 2014 թվականի հուլիսի 11-ին 65 տարեկան հասակում։ Նրա մոտ աշտորոշվել էր լեղուղիների քաղցկեղ և մահվանից առաջ նա տեղափոխվել էր հոսպիս։

The Independent-ը գրում է. «Նախքան Թոմիի՝ խոմբը լքելը Ramones-ը արդեն դարձել էր իր ժամանակի ամենաազդեցիկ պանկ խմբերից մեկը, որ նվագում էր Նյու Յորքի ոչ հայտնի CBGB ակումբում և առանց դադարների համերգային շրջագայությունների էր ունենում ամեն մի ալբոմի հետ»։ Կենսագիր Էվերեթ Թրուն Բի-Բի-սիին տված հարցազրույցում ասել է. «Կան հարյուրավոր, հազարակով, միլիոնավոր մեղեդիներ, որ գալիս են Ramones-ի երգերից... Դու լսել եք նրանց ազդեցությունը 1975 թվականից հետո ստեղծված ողջ ռոք երաժշտության մեջ։ Դուք լսում եք այն ամենուր»։

Թոմի Ռամոնն ասել է. «Ramones-ի՝ եզակի ու ինքնատիպ լինելու պատճառներից մեկն այն է, որ այն կազմված է եղել չորս ինքնատիպ ու եզակի մարդկանցից»։

Սկավառակագրություն
 Ramones (1976)
 Leave Home (1977)
 Rocket to Russia (1977)
 It’s Alive (1979)
 Too Tough to Die (1984)
 NYC 1978 (2003)

Ծանոթագրություններ

Գրականություն
 
 
 Jari-Pekka Laitio-Ramone: Rock In Peace: Dee Dee And Joey Ramone

Արտաքին հղումներ
 
 Uncle Monk website 
 Uncle Monk on Myspace
 Tommy Ramone memorial page 

Հունգարացի երաժիշտներ
Հունգարացի պրոդյուսերներ
Թմբկահարներ
Ամերիկացի երաժիշտներ
Ամերիկացի երաժշտական պրոդյուսերներ